Manden blev anholdt, da han sprang over den barriere, der var sat op foran den store scene, hvor statsministeren holdt sin tale. Han blev hurtigt overmandet af tilhørere og politifolk og lagt i håndjern. PET eskorterede statsministeren op på talerstolen, efter dramatiske episoder i både Aarhus og Randers. Under talen blev der buhet og kastet med tomater og blå roser, som en spydig hentydning til den førte politik. En PET-agent blev ramt af en tomat, inden Helle Thorning-Schmidt hastigt blev fulgt fra talerstolen og kørt til Aalborg Lufthavn. Under hele talen valgte store dele af tilhørerne at vende ryggen til statsministeren.

Opsummering:
En mand blev anholdt, da statsminister Helle Thorning-Schmidt, under højlydte protester, holdt sin 1. maj-tale i Aalborg.